
Ya caba maneho financiero di gobierno 
ta wordo dirigi for di Den Haag 



Ya caba na luna di november di 2018 Prome Minister 
y Minister di Finansa a pone Parlamento un banda dor 
di firma un protocol cu gobierno Hulandes pa loke ta e 
funcionamento di CFT na Aruba, caminda hasta cam- 
bionan haci den e ley di LAFT, cu mester a kita e con- 
trol for id CFT, a wordo poni un banda ya cu gobierno 
di Aruba a firma un protocol cu Hulanda. 

For di e momentonan ey caba e rol di parlamento a bira 
un rol di figurante, un rol caminda practicamente por 
bisa cu ta e stempel di aprobacion so tin cu pone y nada 
mas ya cu na final di dia ta CFT lo defini si e presu- 
puesto ta cumpli cu normanan fiha entre e dos gobier- 
nonan. 


ROL di Parlamento den control y aprobacion di presu- 
puesto 2020 ta practicamente nihil, esta cu na momento 
cu Gabinete Wever Croes manda e presupuesto 2020 
pa Parlamento, esaki por bira un acto simbolico y nada 
mas, ya cu loke ta resulta ta e hecho cu na Den Haag 
un biaha mas, tur loke tin cu wordo haci, a wordo acep- 
ta na Prome Minister Evelyn Wever Croes. 

Diabierna ultimo den reunion cu Conseho di Reino Hu- 
landes, Prome Minister di Aruba a haci concesionnan 
cu ta mara su gobierno na cierto decisionnan cu ini- 
cialmente nan no kier a tende di nan of kier a ehecuta 
esakinan. 

Sinembargo awor cu awa a yega na garganta y no tin 
mucho ningun rumbo mas pa bay of excusa mas pa in- 
venta, a bolbe acepta cierto exigencianan di gobierno 
Hulandes, caminda e rol di Parlamento di Aruba a 
bolbe disminui. 

Esaki por wordo deduci tambe for di e informacion for 
di Hulanda caminda Prome Minister Wever Croes, lo a 
sigura cu presupuesto 2020 lo a wordo aproba pa Janu- 
ari 2020 y caminda un biaha mas Parlamento mes no 
tin algo di bisa den e proceso aki, caminda CFT ta prac- 
ticamente e instancia cu lo determina futuro di e pre- 
supuesto aki. 

Loke Parlamento di Aruba tin cu haci, ta solamente e 
formalidad di lesa e presupuesto y na final grita ‘voor’ 
pa asina e wordo manda pa CFT cu lo sigui analisa y 
controla si gobierno di Aruba a cumpli cu tur locual a 
wordo palabra. 


Parti di otro acuerdo logra cu gobierno di Reino diabi- 
erna, ta e hecho cu Prome Minister lo a bay di acuerdo 
pa e placa cu a wordo poni un banda durante di trata- 
mento di presupuesto na 2018 pa e social crisisplan, 
ya no lo keda un suma banda di e presupuesto pero e 
mester wordo inclui den presupuesto di 2020. 

Hulanda lo ta considera esaki cu e lo tin mas control 
riba con e placa aki ta wordo gasta caminda actual- 
mente gran parti di e placa aki a bay pa cubri gasto di 
persona cu a wordo tuma den servicio. 

Mientras cu e prolongacion te cu Januari 22 di 2020 cu 
a wordo logra diabierna por ta mustra riba un periodo 
largo, esaki no ta e caso ya cu loke a keda gobierno awor 
ta shete dia mas di luna di November, 19 dia di luna di 
December cu lo ta 26 dia y 18 dia mas den Januari. 
Den e periodo aki cu ta algun dia mas c’un luna com- 
pleto, gabinete Wever Croes no solamente tin cu pre- 
senta presupuesto 2020, e tin cu presenta e presupues- 
to supletorio di 2019 y kisas tambe e tin cu presenta 
e cuentanan anual cu ta mal pega for momento cu e 
tres fraccionnan cu ta sostene gobierno, a desaproba e 
cuenta anual di 2016 cu awor ta causando ainda mas 
complicacion pa gobierno. 

Mirando c’un biaha mas Prome Minister a bolbe acepta 
condicionnan cu Gobierno di Reino a fiha pa haya un 
prolongacion di e ultimatum pa un aanwijzing, ya por 
bisa cu gobierno di Reino ta fihando caba, sin ainda 
implementa e aanwijzing, e maneho di finansa publico 
pa gabinete Wever Croes. 

# Feestvierend 
ten onder gaan # 


Pa: Victor (Toko) Winklaar 


Prome Minister Evelyn Wever Croes diabierna mainta 
tempran a informa medionan di comunicacion di e gran 
noticia, cu Conseho di Reino Hulandes, a bolbe wanta e 
decision pa duna su gobierno un ‘aanwijzing’ pa loke ta e 
maneho financiero di su gobierno. 

E alegria di e Prome Minister tabata inmenso y el a duna 
e impresion cu su persona a considera esaki un triunfo 
grandi, apesar cu no tin ningun triunfo pa wordo realisa 
y algun ora despues ta e lider di fraccion di MEP den 
Parlamento, ta haci mesun declaracion di o di alegria cu 
Aruba no a haya e aanwijzing cu CFT a recomenda pa 
duna. 

Oranan despues por a mira diferente publicacion riba so- 
cial media caminda tin esunnan yega na gabinete Wever 
Croes, a considera e logro aki, como un triunfo pero ca- 
minda bou di ningun circunstancia por papia di triunfo 
ya cu realmente gabinete Wever Croes a sigui mara su 
man y pianan riba peticion di gobierno Hulandes. 

Un alegria hopi peculiar pa un situacion cu mas bien ta 
rekeri mas seriedad y serenidad, mirando e obstaculonan 
cu e mesun gobierno aki a pone den su caminda na mo- 
mento di asumi poder di gobernacion di e pais. 

Fuera di e reaccion di hubilo y alegria di Prome Minister 
Wever Croes, por a nota reaccion di otro politiconan Hu- 
landes, entre otro un miembro di Tweede Kamer kende 
un tempo tabata aliado di partido MEP, esta sr Bosman, 
kende a vocifera cu Aruba lo no ta serio den loke e mester 
haci y no ta cumpli cu palabracionnan cu e mes a cera. 
Bosman a sigui reitera su preocupacion grandi pa e forma 
con gabinete Wever Croes kier atende cu finansa publico 
y su persona ta na fabor pa Aruba haya un aanwijzing pa 
e forma con e gobierno di e isla a bin ta atendiendo cu e 
situacion financiero di Aruba. 

Mey mey di e alegria di parti di gobierno, e realidad cruel 
ta sigui existi, esta cu ainda gabinete Wever Croes no 
ta cla cu e concepto di presupuesto 2020 y awor a sigura 
Hulanda cu pa Januari 22 di 2020, esaki lo ta aproba pa 
Parlamento sin duda. 

Aki un biaha mas gobierno ta tuma ‘for granted’ cu e pre- 
supuesto cu e lo bay entrega pa 2020, tin cu wordo aproba 
y practicamente ta dunando instruccion pa no bisa ordo, 
na e trece fraccionnan cu ta sostene gobierno den Parla- 
mento, kico nan tin cu haci. 

Mucho no a cambia di e situacion den cual gabinete Wev- 
er Croes a bin ta hayando su mes aden, al contrario por 
a tuma nota for di informacionnan cu a drenta for di Den 


Haag, cu Prome Minister Evelyn Wever Croes a duna 
aden pa diferente otro exigencianan di Conseho di Minis- 
ter di Reino, un di nan e fondo di crisisplan social, tin cu 
wordo poni bek den presupuesto 2020. 

Un decision cu pa mas c’un aña caba gobierno di Aruba ta 
luchando pa no haci esaki pero cu awor ta bay bira reali- 
dad pero caminda ainda tin e posibilidad cu Prome Min- 
ister di Aruba, lo por bolbe opone su propio acuerdonan 
cera cu Hulanda, riba diferente asunto manera ya caba a 
pasa den ultimo tempo. 

Presupuesto 2020 ainda no ta cla, un presupuesto cu 
mester a wordo entrega for di dia prome di September 
segun ley di comptabilidad y cu sigur lo no yega Parla- 
mento prome cu recesion yega cu ta dia 20 di December 
venidero. 

Ta bin acerca y loke ta complica e situacion pa gobierno 
ainda mas, ta e hecho cu e presupuesto supletorio di 2019 
tampoco a yega Parlamento ainda mientras cu ainda no 
tin cuenta anual entrega for di 2016 ora cu esaki no a 
wordo acepta pa parlamento den un accion politico tuma 
pa e fraccionnan cu ta sostene gobierno. 

E decision ey ta trece awor cu gobierno tin cu bay atende 
cu esey tambe pa asina sigui cumpli cu palabracion haci 
cu Hulanda con tin cu atende cu e situacion financiero di 
pais Aruba pero caminda por conclui cu fuera di a evita 
di haya e aanwijzing diabierna, no tin nada soluciona of 
algo cu ta mustra cu ta cerca di soluciona tur cos. 

Esaki ta di tres ‘uitstel’ cu gabinete Wever Croes ta haya 
pero cu ta mustra mas tanto riba e incapacidad di gobi- 
erno pa atende e situacion financiero di e pais. 

Tambe tin tur indicacion cu gobierno di Reino a bolbe 
insisti riba reduccion di gasto di personal, cual proceso 
ainda no sa con pa haci esaki y caminda tur cos ta indica 
cu entre otro 500 persona lo tin cu bay cas. 

E situacion ta sumamente interesante, kisas hasta mas 
complica y e impresion mas concreto cu por saca di tur 
e desaroyo na Den Haag diabierna ultimo, ta cu e ulti- 
matum stipula pa dia 22 di januari 2020, realmente ta e 
ultimo ultimatum cu gabinete Wever Croes ta ricibi y cu 
lo no tin mas despues di esaki. 

Un situacion cu ta duna mas realse na e documnto cu 
Prome Minister Evelyn Wever Croes y Minister di Fi- 
nansa, Xiomara Ruiz Maduro a yega di hinca den otro 
y hiba Hulanda, cu a carga e titulo di: “Feestvierend ten 
ondergaan” y e celebracion pa loke a pasa diabierna na 
Den Haag ta ehempel concreto di esaki. 

Ministerdi Transporfe, Chris Romero cu advertencia pa turesnan concerni 

Esncm cu no atene nan mes na 
ley, lo perde nan vergunning 
pa transporte publico 


RELACIONA cu e incidentenan cu a tuma lugar dia 20 
di november 2019, tocante e ruta cu chauffeur di diferente 
autobus tin cu core conforme nan (permiso di explotacion) 
exploitatievergunning, Minister Chris Romero a duna e 
siguiente remarkenan. 

Departamento Transporte Publico ta resorta bou di e Min- 
isterio cu ta encarga cu Transporte di Persona. Departa- 
mento Transporte Publico ta encarga pa ehecuta e Ley di 
(Transporte di Persona) Personenvervoer pa loke ta trata 
otorgacion di un exploitatievergunning (permiso di explo- 
tacion), pa duna conseho n’e minister en cuestion y p’e reg- 
istracion y administracion di esaki. Alabes e departamento 
ta encarga pa hiba supervision pa cumplimento di e ley aki. 

Conforme articulo 34b prome inciso (lid 1) di e ley (Trans- 
porte di Persona) “Landsverordening personenvervoer” 
(LvPv) (AB 1995 no. GT 23) tin ambtenaarnan nombra via 
decreto gubernamental encarga pa supervisa y controla cu 
ta cumpli cu e normanan stipula den e ley. 

Dicho decretonan ta publica den Landscourant di Aruba. 
Ademas inciso 2(lid 2) sub c ta autorisa e ambtenaarnan 
menciona den e prome inciso pa para cualkier vehiculo cu 
ta haci transporte di persona como nan profesion, sola- 
mente den caso cu esaki ta necesario pa nan por ehecuta 
nan funcion. 

Articulo 24 di e decreto gubernamental “Landsbesluit Al- 
gemene bepalingen toezichtuitoefening (AB 1998 no. 70) ta 


defini cu ambtenaarnan uniforma di Cuerpo Policial of otro 
ambtenaar uniforma por medio di un decreto gubernamen- 
tal tin e autoridad pa para of pa forsa un vehiculo pa para. 
Den e caso aki e inspectornan uniforma trahando na De- 
partamento Transporte Publico (DTP). 

Tambe kier recorda cu articulo 20, di ley Persoonvervoer ta 
duna cu por revoca e exploitatie vergunning pa un periodo 
defini dor di Minister di Transporte y Comunicacion por 
medio di un Decision Ministerial cu su argumentacion, den 
caso cu e vergunninghouder no mantene su mes n’e stipu- 
lacionnan di su vergunning. 

Cu esaki Minister Chris Romero kier avisa cu basa riba e 
controlnan interno y externo cu ta tumando lugar dor di 
DTP y basa riba e resultadonan di esaki y na momento cu 
constata cu vergunninghouder ta desviando y no ta cum- 
pliendo cu locual ta stipula den su vergunning, e ultimo aki 
lo ricibi un advertencia por escrito. 

Seguidamente lo revoca pa un periodo defini, e derecho di 
explotacion di e vergunninghouder, si no duna oido na e 
advertencia anteriormente ricibi. 

Finalmente si e vergunninghouder persisti den no cumpli 
cu e stipulacionnan den e vergunning y sigui kibra e regla- 
nan dor di actua contra dicho stipulacionnan, hasta despu- 
es di ricibi e prome advertencia por escrito y e revocacion pa 
tempo defini, lo bay over na revoca e derecho di explotacion 
definitivamente y no lo bin na remarke pa haya un derecho 
di explotacion mas. 

Hiba biyetenan falso di biaha Banco Central 



Banco Central di Aruba ta informa publico en- 
cuanto e leynan vigente y pasonan cu mester 
tuma ora cu ta sospecha cu un biyete di florin 
por ta falso 

Banco Central di Aruba (BCA) pa medio di e co- 
municado aki kier a recorda publico en general 
di e leynan vigente relata na falsificacion di nos 
biyetenan di florin. 

Conforme articulo 19 inciso 1 di “Landsveror- 
dening regeling geldstelsel” (Lrg) (AB 1991 no. 
GT 34), un persona cu tin sospecho cu un biyete 
di florin por ta falso ta obliga pa inmediata- 
mente trece esaki na oficina di BCA pa verifica 
e autenticidad. 

Conforme articulonan 169 te cu 174 di Buki 
2 di DWetboek van StrafrechtD di Aruba (AB 
2012 no. 14) persona (nan) cu haci nan mes cul- 
pabel di falsificacion di biyetenan di florin por 
haya un sentencia penal di maximo nuebe aña 
di prizon. 

Cada persona ta responsabel pa reconoce si un 
biyete di florin ta autentico, prome cu acepta 
esaki. P’esey ta di suma importancia pa conoce 
e elementonan di siguridad riba e biyetenan di 
florin. 

Informacion tocante e caracteristicanan di sig- 
uridad di e biyetenan di florin ta obtenibel na 
oficina di BCA y riba su website (www.cbaruba. 
org), como tambe na tur banco comercial. 

Pa mas informacion, por tuma contacto cu de- 
partamento di Cash Operations & Logistics di 
Banco Central di Aruba na telefon 525-2139 / 
525-2141. 



IMPORTANT NOTICE 



We at Yrausquin are continuously 
working on improvement, 


on Saturday 23rd of November 2019 our offices 
will be closed for a Team Building session. 

Energized and inspired we’ll resume our normal 
business hours on Monday 25th of November 2019. 


Our apologies for the inconvenience. 


524 4444 

info@yrausquin.com 
www.yrausquin.com 
Q yrausquinaruba 
[0] @yrausquinaruba 

Public-private wage premium remains after 
controlling for employee characteristics 



Age group composition in Public and 
Private Sectors, 2018 

(In percent) 

Public Wage Premium Relative to the 
Private Sector, 2018 

(In percent, average) 

Source: IMF staff cakulations using SV8 data 
General Govemment includes central govemrr 


tside. e.g. AZV, Social Security Bank (SVB), University of Aruba, Aruba To 



Government pay is substantially above 
that in private sector 


Monthly Base Wages in Public and Distribution of Monthly Base Wages 
Private Sectors, 2013-2018 in Public and Private Sectors, 2018 

(in Aruban florins, median) (in thousand AFL, by percentile) 

Source: IMF staff cakulations using SVB data. 

General Govemment indudes central govemment and entities outside, e.g. AZV. Social Security Bank (SVB), University of Aruba. Aruba Tourism Authority and others. 



By entity, 2018 



Minister Ruiz-Maduro a comparti 

Resultado Preliminar 
di Investigacion di 
IMF riba Gastonan di 
Personal di Gobierno 

Empleado publico tin salario mas halto cu esun priva 

DURANTE un conferencia di prensa Minister Xiomara Ruiz-Maduro 
a informa cu durante di e ultimo dos simannan expertonan di Fondo 
Monetario Internacional (IMF) a haci un investigacion riba e gastonan 
di personal di Gobierno di Pais Aruba. 

Gastonan di personal y gastonan di interes t’e dos gastonan mas grandi 
riba Presupuesto di Pais Aruba. 

Motibo di e investigacion aki ta cu Gobierno mester tin un bon bista riba 
e gastonan di personal pa na momento cu tin cu tuma cierto decision pa 
cu Pais Aruba. 

E gastonan di personal no por sigui crece y mester contempla pa baha 
e gastonan aki pa Pais Aruba por yega na un finansa publico maneha- 
bel y sostenibel. Den e investigacion IMF a haci un comparacion di e 
gastonan personal di e sector publico cu sector priva y tambe a haci un 
comparacion cu paisnan mesun grandi cu Aruba. 

E resultadonan ta indica cu locual Gobierno ta paga na salario den sec- 
tor publico ta substancialmente mas halto cu locual ta wordo paga den 
sector priva. E gastonan di personal di Gobierno cu ta encera e emplea- 
do publico y tambe esnan ‘gelijkgestelden’ cu Gobierno ta subsidia nan 
salario. 


Wage bill is high relative to comparators 



Wage Bill, 2018 Wage Bill and Employment, Latest 

(in percent of GDP) Available 




(percent of population) 

- High wages and to some extent high 
employment explain the high wage bill 



BO MESTER D\ WASTE BUCKET RESIDENCIAL 
OF COMERCIAL? 


20 yrd 
Big Bucket 


15yrd 

Junior Bucket 


lOvrd 


Small 


Si compara e dos gruponan aki, esnan cu ta traha den Gobierno ta gana 
40% mas tanto cu esnan den sector priva y e ‘gelijkgestelden’ ta gana 
20% mas tanto cu esnan den sector priva. 

Den e componente di edad, den e aparato publico e edad ta birando mas 
grandi. Esaki ta indica tambe cu na cierto momento tin un cantidad 
grandi di empleado publico cu lo bay cu pensioen. Esaki lo trece su reto 
cune ya cu a subi e edad di pensioen. 

Si compara e gastonan di personal den e aparato publico na Aruba cu 
otro paisnan den Caribe, Latino America y sobra paisnan, e salario di e 
trahador publico ta mas halto. En comparacion cu otro paisnan, Gobi- 
erno di Aruba tin tambe mas tanto persona ta traha pa Aruba. 

Gasto di ‘overtime’ tambe ta un di e gastonan cu ta subi e gastonan di 
personal. E componente di overtime den gastonan di personal ta 5%. 

Pa yega n’esaki e expertonan di IMF a usa e cifranan di aña 2018. E pre- 
supuesto den e Departamento di Husticia t’esun cu tin mas ‘overtime’, 
17% di e presupuesto aki ta bay pa paga ‘overtime’. Aki lo mester haci 
un investigacion mas profundo pa analisa e motibo di ‘overtime’, segun 
IMF. 


































































































Diasabra, 23 November 2019 


AWEMainta 


7 


Ex Promer Minister y Lider di AVP, mr. Mike Eman: 

A bringa pa no 
haya KB, pero a 
cambio di mas 
medida pa pueblo 


“Evelyne Wever Croes a castiga nos pueblo cu 
medida pa no haya aanwijzing di Hulanda y 
awor a haya un “voorwaardelijke aanwijzing” 
cu cual ta bai castiga nos pueblo ainda mas. 
Den nos tempo nos a enfrenta Rutte luchando 
cu alma y curpa pa no asota nos Pueblo cu me- 
dida y awe nos mester lucha uni atrobe pa Salba 
Aruba di e gobernacion aki cu ta masacra Pueblo 
creando pobresa y miseria y ruinando patrimo- 
nionan nacional pa financia probecho di amigo 
y famianan. Ban uni hunto pa para mas abuso 
di nos Pueblo”, esaki ta e prome reaccion di Ex 
Promer Minister Mike Eman y lider di AVP riba 
rednan social despues cu Gobierno a anuncia cu 
KB a wordo suspendi te cu Januari dependiente 
di Presupuesto 2020. 

Eman: Den e declaracionan acompanja pa e an- 
uncio di gobierno por mira hopi cla cu mas me- 
dida ta warda nos Pueblo. E momento aki no ta 
uno di apelacion riba un color politico, pero di 
mira den locual nos tin awe un fenomeno cu a 
toca nos cu NO ta normal. E nunca mag bira e 
standardnan di nos gobernacion. E nunca mag 
di bira e nivel di midi di e Pueblo y e Pais aki. 
E trabao di remplace ta urgente. Un apelacion 
riba tur gremio y ciudadano di nos Pais laga nos 
uni den recobra e destino di nos Pueblo y Pais.” 


EXECUTORIALE OPENBARE VERKOOP 


Op donderdag 28 november 2019 des namiddags om 14.00 uur, zal in de Kamer van 
Koophandel en Nijverheid van Aruba, J.E. Irausquin Boulevard 10, Oranjestad, Aruba, ten 
overstaan van notaris mr M.J.C. Tromp of haar plaatsvervanger, de executoriale verkoop, als 
bedoeld in artikel 3:268 van het Burgerlijk Wetboek van Aruba casu quo als onherroepelijk 
gemachtigde bedoeld in artikel 1203 (oud Burgerlijk Wetboek van Aruba), bij opbod en daarop 
volgende afmijning worden gehouden van: 

1 een perceel eigendomsgrond ter grootte van 1.003 M2, gelegen aan de 
Dadelstraat op Aruba, kadastraal bekend als Land Aruba Eerste Afdeling Sectie C 
nummer 838, met het daarop gebouwde, plaatselijk bekend als ‘‘Dadelstraat 33”; 
Inzetprijs: Afl. 156.000,== 

2 een complex eigendomsgronden gelegen te Santa Cruz groot ongeveer 
achthonderd en drie vierkante meter (+ 803 m2) bestaande uit: 

a. een perceel eigendomsgrond, gelegen te Santa Cruz in Aruba, uitmakende een 
ter plaatse afgebakend gedeelte ter grootte van ongeveer driehonderd zeven en 
vijftig vierkante meter (+ 357 m2) van het perceel kadastraal bekend als Land 
Aruba, Eerste Afdeling Sectie R, nummer 3219, 

of zoveel groter of kleiner als na kadastrale opmeting zal blijken zoals op het 
terrein is of zal worden afgebakend, welk perceelsgedeelte nader is aangegeven 
met kruisarcering als SUA-MD no. 1128/2006 in particulier meetdocument 
de dato dertien december tweeduizend en zes, opgemaakt door SURVEYING 
UNLIMITED ARUBA N.V. (index: D592); 

b. een perceel eigendomsgrond groot vierhonderd zes en veertig vierkante meter 
(446 m2), gelegen te Santa Cruz in Aruba, kadastraal bekend als Land Aruba, 
Eerste Afdeling Sectie R nummer 3642; 

Inzetprijs: Afl. 94.000,== 

3 het recht van erfpacht tot elf december tweeduizend zeven en zestig 

(11-12-2067) op twee percelen domeingrond ter gezamenlijke grootte van eenduizend 
driehonderd twee en zeventig vierkante meter (1.372 m2), gelegen aan de Bernhard 
straat in Aruba, te weten: 

a. een perceel domeingrond groot zevenhonderd acht en veertig vierkante meter 
(748 m2), als nader omschreven in de kadastrale meetbrief nummer 164 van 
vier oktober 

negentienhonderd vijf en veertig (04-10-1945); en 

b. een perceel domeingrond groot zeshonderd vier en twintig vierkante meter 
(624 m2), als nader omschreven in de kadastrale meetbrief nummer 165 van 
vier oktober negentienhonderd vijf en veertig (04-10-1945), met de op de 
voormelde percelen bevindende opstal van een zakenpand, plaatselijk bekend 
als “Bernhardstraat 267”; 

Er wordt geen minimumprijs gebruikt voor de veiling van dit registergoed. 

Alleen serieuze biedingen worden overwogen. 

De bank heeft conform de veilingsvoorwaarden het recht om niet te gunnen. 

4 het recht van erfpacht tot zes juni tweeduizend vier en twintig (06-06-2024) 
op twee percelen domeingrond ter gezamenlijke grootte van vijfduizend driehonderd 
vier en vijftig vierkante meter (5.354 m2), gelegen te Barcadera, te weten: 

a. een perceel domeingrond groot vierduizend negenhonderd en tien vierkante 
meter (4.910 m2), kadastraal bekend als Land Aruba Eerste Afdeling Sectie T 
nummer 147; en 

b. een perceel domeingrond groot vierhonderd vier en veertig vierkante meter 
(444 m2), kadas traal bekend als Land Aruba Eerste Afdeling Sectie T 
nummer 1842; 

met het daarop gebouwde zakenpand, plaatselijk bekend als “Barcadera 1-A”; 
Er wordt geen minimumprijs gebruikt voor de veiling van dit registergoed. 

Alleen serieuze biedingen worden overwogen. 

De bank heeft conform de veilingsvoorwaarden het recht om niet te gunnen. 

De veilcondities zullen 8 dagen voor de verkoopdatum ter inzage liggen ten kantore van 
voornoemde notaris. 

De executant behoudt zich het recht voor, de veiling uit te stellen en op te houden zonder de 
verplichting de reden(en) daartoe te noemen. 

Bieders dienen terstond een bankgarantie of een gelijkwaardige document dat aanvaardbaar is 
voor de bank te overleggen en in het bezit te zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/ auction@notaristromp.com 












8 


AWEMainta 


Diasabra, 23 November 2019 


Mas sospechoso di atraco aresta 




NEWtires 

IN DIFFERENT SIZES! 


STARTING 
FROM ONLY 


AFL.45 


VISIT US TODAY! 

lM 


Shaba 

\5870621 


Sta. Cruz Cura Cabai 

5834363 5845046 @NAPAaruba 


ARUBA 



20 m 3 of mas 


e^t>i^i7anrTT<^3 
FIN di AÑA 


■ PROBECHA- 


SERVICIO RESIDENCIAL & COMMERCIAL 


Yama awor mes: 

582-4684 

594-3757 


mrbucket@ecotech.aw 

www.ecotecharuba.com 


) SIGI NOS ARIBA FACEBOOK. 


DIABIERNA den oranan hopi trempan di mainta, por a mira 
un team special di polis moviendo den e area di paradijswijk 
cu Madiki, despues di un rato nan a dicidi di para dilanti di un 
cas den Caya Frere Servatius, na e cas aki autoridad a haci un 
Entrada Hudicial. 

Durante e Entrada Hudicial na e cas aki, autoridad a detene 
un dama. Mesora a transport’e pa Warda di polis pa asina au- 
toridad por sigui cu nan investigacion riba e caso di atraco 
arma. 

Aparentemente e dama aki lo ta wordo sospecha di ta envolvi 
of a yuda e atracadornan. Den e mesun bario aki tambe reci- 
entemente autoridad a topa cu un auto cu a wordo horta den 
area di High rise Hotels y a wordo laga atras hopi cerca di e 
cas unda autoridad a drenta diabierna mainta. 

Probablemente esaki tambe lo tabata un di e motibonan, cu 
autoridad lo tin un sospecho fuerte riba e dama aki cu elo por 
ta envolvi of lo a yuda cu un atraco arma riba un joyeria. 

Jetsbelisse Koolman 
y sra. Rica Koolman 
ganadornan di 
Aruba Lions Club 


Aruba Lions Club tabata tin un campaña riba su facebook page, Lions Club 
of Aruba unda cu publico por a like, comment y share e post di e bingo y ta 
participa pa por gana 5 tickes gratis pa e bingo di Aruba Lions Club dia 23 
di November na Club Caiquetio. 

A saca 5 ganador kende cada un ta gana 5 ticket cu ta duna bo 150 chance 
di gana un premio cash of un di e bunita door prizes. E di cuater ganador 
a resulta Srta. Jetzbelisse Koolman y e di cinco y ultimo ganador a resulta 
sra. Rica Koolman. Nan a ricibi nan premio for di mannan di Lion Bibi Ar- 
ends y Lion Gerardo Figaroa. Pa e anochi aki tambe ta rifa pa solamente 
fl 5 pa rifa un 65 inch Smart TV pa cortesia di AMC UNICON. E bar y 
cushina lo ta hopi bon surti y lo tin waitress cu lo sirbi bo na mesa y yuda 
bo cu loke bo mester di come of bebe. Pa publico cu ta buscando ticket pa e 
gran bingo aki lo tin oportunidad di cumpra esaki prome cu bingo cuminsa 
for di 2or di atardi na Club Caiquetio mes. 

E actividad aki ta pa Aruba Lions Club recauda fondo pa sigui cu e trabao 
nan pa comunidad. Un biaha mas tur fondo recauda ta bay bek na comuni- 
dad. For di awo caba masha daki pa respalda Aruba Lions Club. 


Dialuna 9 di december ta e ultimo 
dia pa entrega dedaracion di 
inkomstenbelasting 2018 

Departamento di Impuesto 

Departamento di Impuesto ta informa cu dialuna, dia 9 di december 
2019, ta e ultimo dia pa entrega e declaracion di inkomstenbelasting 
2018. Lo no tin mas prolongacion di termino. 

Departamento di Impuesto ta haci un apelacion na su clientenan pa 
tene bon cuenta cu e fecha final di 9 di december proximo y no warda 
te na ultimo pa entrega e declaracion. Door di yena y entrega e for- 
mulario na tempo, e cliente ta evita cu e ta haya un cobransa taxativo 
cu boet. Ademas pa medio di e declaracion, e cliente ta haya e opor- 
tunidad pa haci uzo di su derecho di deduci su gastonan. 

Por sigui tur informacion di Departamento di Impuesto riba e pagina 
di Facebook: https://www.facebook.com/impuestoaruba/ of via www. 
impuesto.aw pa keda bon informa. 




De Minister van Ruimtelijke Ontwikkeling, Infrastructuur en 
Milieu is voornemens in het openbaar aan te besteden: 

Het project: “Openstellen zandwegen 2019.” 


Volgens werkomschrijving nr. DOW 19-2019. 


Korte omschrijving van het werk: 

Openstellen van de inbreidingsplannen Bushiri en Jara Oost. 

U itvoe ri ngste rm i j n: 20 werkbare dagen. 

De werkomschrijving is vanaf 25 november 2019 verkrijgbaar bij DOW tegen 
betalingvan Afl. 50.=. 

De betaling te voldoen bij de kassier van de Dienst Openbare Werken (DOW). 

De openbare bescheiden liggen ter inzage vanaf 25 novembef 2019 te DOW bij het 
Secretariaat van de Directie. 

Inlichtingen en veldbezoek worden verstrekt op 25 november 2019 om 10.00 vm te DOW. 

De Nota van Inlichtingen wordt vastgesteld op 27 november2Q19 en is vanaf die dag 
verkrijgbaar bij het Secretariaat. 

De openbare aanbesteding vindt plaats op 4 december2019 om 11.00 v.m. op het kantoor 
van de directeur Dienst Openbare Werken. 

De L.O.A. A.B. 1996 nr. 58 is op deze aanbesteding van toepassing. 

De directievoering is in handen van de Dienst Openbare Werken. 

De gestanddoeningstermijn is 90 dagen. 

De inschrijver moet bij zijn inschrijving de volgende vereisten overleggen: 

1. De staat van eenheidsprijzen voor verrekening van meer- en minderwerken; 

2. Bewijs van inschrijving in het registervan de Kamer van Koophandel; 

4. Overige vereisten zijn opgenomen in het bestek. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 

DAO: encuesta riba yiunan di tera cu a termina 
nan estudio den exterior y a bolbe Aruba 


Departamento di Labor (Directie Arbeid & Onderzoek 
- DAO) ta pidi bo cooperacion pa participa den e en- 
cuesta. E encuesta su meta ta pa haya informacion di e 
Arubianonan cu a gradua den exterior den e ultimo 15 
añanan y cu a tuma e decision di regresa Aruba. 

E decision pa keda den exterior of regresa Aruba no ta 
un decision facil. Asina mes, hopi studiante ta opta pa 
keda den exterior. 

E encuesta su meta principal ta pa colecta informacion 
tocante e experiencia positivo y menos positivo durante 
proceso di regresa. E 

saki lo por yuda identifica e posibel factornan cu lo por 
motiva e futuro graduadonan di afo pa regresa Aruba 
y tambe e lo identifica ki area e graduadonan kier wak 
mehoracion aden. 


Con por yuda? 

E encuesta aki ta dirigi na e graduadonan Arubiano cu 
a gradua den exterior den e ultimo 15 aña. Ta posibel 
pa yena e encuesta si bo persona a gradua entre 2004 
y 2019 den exterior. Ta importante pa remarca cu e en- 
cuesta lo keda anonimo y lo uza e datonan di resultado 
solamente pa e metanan di investigacion. 

E encuesta lo ta disponibel desde awe te cu 13 decem- 
ber 2019. Por yena e encuesta for di e siguiente link: 
https://forms.gle/QxCyeLy6GrGdDUN98 
DAO ta solicita tur esnan cu ta cumpli cu e criteria, pa 
participa na e encuesta. Danki di antemano pa bo coop- 
eracion. Pa mas informacion por yama 5237720 y pidi 
pa un empleado di Bureau Arbeidsmarktonderzoek of 
por manda nos un e-mail na julie.kelly@aruba.gov. aw 
of na returngraduates@gmail.com. 


Rocco Tjon: Dialuna lo reuni cu Sindicato di Polis (SPA) 




DIALUNA Parlamento lo reuni cu representantenan di Sindi- 
cato di Polis den e comishon fiho di asuntonan hudicial. Topico 
di agenda lo ta e desaroyonan actual den husticia. A base regu- 
lar ta reuni cu diferente “stakeholders” den e cadena hudicial. 

OVERTIME Y AO 

Manera ta conoci recien e colegio di supervision a emiti un rap- 
port den cual nan ta señala cu “overtime” ta halto den e depar- 
tamentonan hudicial, manera entre otro Cuerpo Policial. Nos lo 
kier intercambia di idea cu Sindicato di Polis con nan ta mira e 
aspecto aki. 

CANNABIS MEDICINAL 

Tambe nos a tuma nota di un declaracion di e presidente di e 
sindicato den cual e ta vocifera su preocupacion pa loke ta can- 
nabis medicinal y e trayecto di legalisacion. Mi ta haye suma- 
mente importante pa scucha e preocupacion di e sindicato pa 
nos por tene cuenta cu e aspectonan cu nan lo elabora riba dje. 

PA CONCLUI 

Mescos cu den pasado nos a sinta na mesa pa yega na otro, 
manera tawata e caso riba protocol di RST, esaki no lo ta dife- 
rente. Lo nos tene pueblo informa di resultado di e reunion. 

PM: Si aproba Presupuesto 2020, 
aanwijzing no ta wordo duna 


DEN Rijksministeraad di 22 di no- 
vember 2019, a dicidi cu lo wanta e 
aanwijzing pa Aruba. Aruba a splica 
cu den e presupuesto di 2020 a tene 
cuenta cu gasto di personal y e en- 
tradanan di nos pais. Asina Aruba 
ta haya tempo y espacio pa finalisa e 
proceso di e Presupuesto 2020 y ora 
e Presupuesto 2020 wordo aproba 
pa Parlamento conforme palabra- 
cionnan, e aanwijzing lo no wordo 
duna. 

Minister Knops a declara cu pa Hu- 
landa y Aruba Finansa duradero ta 
hopi importante y cu Aruba a indica 
cu lo procesa e conseho di CAFT den 
e presupuesto. Esey ta duna e man- 
datario confiansa pa no duna un 
aanwijzing awor. 



, 

} 

Premier Evelyn Wever-Croes a splica cu reunionan a bay bon. 

Premier Wever-Croes: 

“Cu Aruba no a haya un aanwijzing awe ta duna Aruba espacio 
pa caba e procedura di presupuesto 2020. Aruba a haci pasonan 
grandi, nos no a logra ainda pero nos ta riba e bon caminda”. 


Miembronan rabia 

Ds Ernst Stutterheim ta continua cu su labor, 
bagatelisando decision di autoridad local 


Domi Ernst Stutterheim no solamente ta gusta haci mofa 
di creyentenan Protestant Arubiano, pero a perde tur clase 
di respet pa autoridad local mes tambe. Tur esaki cu apro- 
bacion di personanan sin escrupulo y sin wes’i lomba, cu ta 
formando parti e di e actual Conseho di Kerkenraad Playa. 
Na Corsou y Boneiro si a logra core cu e mesun “blikken 
dominee” aki. E Domi no ta permiti e actual miembronan di 
Kerkenraad Playa haci nan trabao manera prescribi, sea pa 
miedo di e Domi of kisas tambe pa cierto fabornan ricicbi; 
aprentemente e asunto di “quid pro quo” tambe a bira ma- 
sha popular aki na Aruba. Un comision, existiendo di algun 
miembro di Kerki di Playa ta haciendo investigacionnan 
riba cierto iregularidad o mal maneho, cu ta tumando lugar 
na Kerki di Playa. Na varios ocasion a haci un peticion na 
e miembronan di Kerkenraad di Playa pa presenta nan 
“doop”- y “belijdenis”-aktes, pero te awe niun reaccion. Ta 
conoci cu e Domi ta “sjoemel” cu aktes, pa asina yiunan di 
cierto “technische bijstander” wordo acepta na scol di “Mon 
Plaisir” sin dolor di cabes. 


Tur dialuna mainta e Domi aki ta bishita e scol di “Mon 
Plaisir” pa haci oracion cu e muchanan. Pero varios pari- 
ente ya a duna di conoce cu no kier mira e Domi aki mas 
na dicho scol, ya cu nan ta convenci cu e moda di procede 
di e Domi aki no ta pas pa un”dienaar Gods”. Tambe a pidi 
Domi pa mustra cifras, pero ta nenga esaki rotundamente. 
Un cantidad grandi di Protestantnan di Kerki di Playa ta 
teme, cu e Domi aki ta bay haci uso di placanan destina pa 
por ehempel mantencion di edificio, ya cu Gobierno a stop 
di paga su salario. E mester saca e placa di un caminda 
toch? Y awe finalmente a bin resulta cu e abogado di e Domi 
pa medio di un carta ta bin exigi pa tur cuater Kerki Prot- 
estant di Aruba paga e “boksvoet” aki un salario. Pero esaki 
no ta tur: E mester haya un auto-toelage tambe y por sigui 
biba trankil, por nada den e ambtswoning di Domi den Bil- 
derdijkstraat. Di unda esaki ta sali, esaki ta normal? Un 
cos ta sigur: Un Protestant Arubiano, cu berdaderamente 
ta respeta su mes, NO ta bay acepta esaki sin mas! 
Comision di Investigacion 

DIABIERNA marduga polis a baya al- 
tura di Rococo Plaza pa un accidente di 
trafico. 

Na yegada di polis nan a bin compronde cu 
eynan lo ta trata di dos accidente den un. 
Loke a sosode prome 

Tres auto tawata envolvi, un Kia Rio un Toy- 
ota Yaris y un Kia Picanto. Segun a wordo 
bisa na e sitio, e Kia Rio lo tawata bayendo 
direccion pabou y lo a bay pasa auto, pero ta 
topa cu e Yaris unda e ta dal frontal contra 
dje. Esaki a causa cu e Kia Rio despues di e 
impacto a keda destrui parti dilanti sin luz. 
Dado momento e Kia Picanto biniendo di 
pabou no a mira e Kia Rio cu no tawata tin 
luz debi na e accidente y a dal contra dje 
causando asina e di dos accidente na e me- 
sun luga. 

Ambulance cu a yega na e sitio a transporta 
dos dama cu tawata den e Toyota Yaris di- 
reccion Hospital, un persona den e Kia Rio 
tawata sinti poco dolor na rudia pero no lo 
tawata kier a bay Hospital. 

Daño material ta considerabel. 


Dos accidente na e mesun sitio 

No keda sinta mas ta un fenomeno cu ta bou investigacion 



E fenomeno di keda sinta ta masha conoci na Aruba. 
Estadisticanan ta mustra cu den nos enseñansa, 1.4 % 
te cu den algun tipo di enseñansa hasta 31 % di un klas 
ta keda sinta anualmente. Tin diferente rason cu por 
wordo menciona pakico alumnonan ta keda sinta pero 
investigacionnan rond mundo a demostra cu kedamen- 
to di sinta no tin niun balor agrega na siñamento di 
un alumno, al contrario, e efectonan negativo di keda 
sinta ta hopi y tin un efecto negativo riba un hoben pa 
hopi aña den su bida. 

Scolnan tin cu trata pues pa elimina kedamento di sin- 
ta. Esaki mester por tuma luga solamente den casonan 
excepcional di ora un alumno ta malo pa hopi luna y 
asina ta perde hopi les na scol. 

E pregunta cardinal ta con ta elimina kedamento di 
sinta? 

Na prome luga alumnonan mester realisa cu e echo cu 
nan ta haya enseñansa, ta un privilegio y no un obliga- 
cion. Den e mundo moderno aki hasta pa e trabounan 
mas simpel, studia pa haya e competencianan necesa- 
rio pa eherce e trabao ta wordo stimula. Mas bo studia, 
miho trabao bo por haya. Pero banda di esaki nos co- 
munidad y bida ta di tal forma cu diariamente ta siña 
algo nobo. Ta importante pa cada alumno bira consci- 
ente di esaki, tuma e timon den su man, haci su best y 
siña pa bida largo. 

Mayornan ta hunga un rol importante den e proceso 
aki tambe. 


Ta importante pa mayornan bira mas consciente di e 
importancia di enseñansa pa nan yiu y pa nan mes. 
Siñamento ta tuma luga na scol pero tambe via com- 
puter, corant, television, via curso y na trabao. Lesa ta 
un abilidad hopi importante pa desaroya mirando cu e 
proceso di siña y acumula informacion pa un gran par- 
ti ta tuma luga via lesamento. Ta importante pa cada 
mayor tuma e timon den su man, ta consciente di cu si- 
ñamento ta importante, ta crea posibilidadnan pa nan 
yiu y nan mes siña, haci su best y siña pa bida largo pa 
ta un ehempel pa su yiu, pa mantene su trabao y pa por 
keda progresa. 

E teamnan di maestro na scol ta e di tres grupo impor- 
tante den e proceso di siña di un alumno. Maestronan 
mester siña pa compronde loke nan mester splica pero 
tambe mester studia e forma di siña di cada mucha den 
nan klas pa asina por brinda e alumno loke pe ta nece- 
sario den su desaroyo. E desaroyo di e alumno mester 
ta uno continuo y no por wordo para pa via cu cierto 
materia no a wordo caba den un klas. 

Ora un mucha ta keda sinta, tur e materianan cu e sa 
caba ta para “warda” te ora e otro materianan ta com- 
pronde y te ora e mucha por bay over pa e siguiente 
klas. Esaki ta frustrante pa e alumno y hopi demoti- 
vante. Den mayoria caso di keda sinta, e materia ta 
poni central y no e proceso di siña di un alumno. P’esey 
ta boga pa maestronan enfoca riba e necesidadnan di 
e mucha desde comienso di e aña escolar caba y evita 
kedamento di sinta. 

Hunto cu diferente gremio a inventarisa kico tur por 
wordo haci den enseñansa pa sirbi e necesidadnan di 
e alumno y pa evita keda sinta. Tur directiva di scol a 
haya un carta cu e proposicionnan aki den un anexo. 

A pidi e directivanan y nan scolnan pa studia esakinan 
y cuminsa discuti kico ya caba por wordo haci pa im- 
plementa e sugerencianan pa asina elimina kedamento 
di sinta grandemente, sirbiendo asina bienestar di nos 
alumnonan den tur nivel di enseñansa. 

Siñamento y e gana pa siña mester ta parti di tur ciu- 
dadano di Aruba. Y Enseñansa pero tambe comunidad 
mester brinda e oportunidad pa siña y desaroya con- 
tinuamente, sin stagnacion, na nos ciudadanonan. 

Parlamentario Edgard Vrolijk (MEP): 

"Prome Minister Evelyn Wever Croes 
a bula bay Hulanda pa impedi cu 
Hulanda lo tuma decision pa Aruba" 


Gabinete Evelyn Wever Croes ta hibando un lucha 
tenaz pa por garantisa cu nos por keda: ‘Baas in 
eigen huis’. Algo cu ta di vital importancia pa de- 
saroyo di un pais pero sigur pa mantene locual a 
pone Aruba crece desde su Status Aparte cu ta su 
autonomia financiero di por dicidi kico y unda e ta 
inverti su placa 

Doño di nos propio destino 

Nos por wak nos Prome Minister Evelyn Wever 
Croes cu hopi curashi a bula bay Hulanda pa con- 
vence Hulanda pa dun’e tempo y espacio pa por sta- 
bilisa nos finansas pero tambe nos economia, pero 
principamente nos Prome Minister ta lucha pa nos 
por keda ‘Baas in eigen huis’, pa evita un KB unda 
cu Hulanda lo tin di dicidi pa e pueblo aki kico lo 
mester pasa. E lucha aki no ta di un hende so sino 
pa tur hende riba e pida baranca aki y cu ta im- 
pedi cu Hulanda lo por ehecuta medidanan manera 
ta e caso na Corsou. Echo ta cu pa motibo di mal 
maneho financiero di e pais door di Mike Eman un 
pueblo completo lo tin di paga e prijs. Y ta p’esey 
nos Prome Minister a bula bay Hulanda pa impedi 
cu Hulanda lo tuma decision pa Aruba. 

E entreguista Mike Eman 

Mike Eman deliberadamente den su odio pa e logro- 
nan di Betico Croes a hiba un maneho financiero pa 
pone Aruba bao supervision permanente y pa por 
kita e logro di Status Aparte. Mike Eman a hiba 
Aruba den situacion financiero penoso cu a conduci 
na un KB na 2014 y cu na 2015 Aruba a conoce un 
Colegio di Supervicion y cu te dia di awe nos tin di 
lidia cu nan pa motibo cu hasta despues di ta bao 
supervision, Mike Eman a sigui endeuda e pais aki. 
Ta pa e motibo aki awe nos tin di lucha pa Aruba 
mantene su autonomia financiero cu Mike Eman a 
sa di entrega gran parti na Hulanda. 



Mantencion di autonomia financiero 

Na Aruba tur hende incluyendo sindicatonan y gre- 
mionan mester ta hopi consciente di por mantene 
nos autonomia financiero. Ta hopi importante pa 
nos mes keda tuma decision aki den nos pais. Si nos 
laga otro haci’e pa nos, nan si no lo tene cuenta cu 
nada. Un ehempel chikito ta e norma di 479 miyon 
pa trahadornan den sector publico. 

Si pasa esaki y Aruba haya un KB, lo nifica cu Hu- 
landa lo tuma medida den esaki y cu por ehempel 
por nifica cu entre otro lo por kita hende obligatoria- 
mente of reduci Bashi premie, Gelijk bedrag of otro 
beneficionan den aparato gubernamental. P’esey 
hopi biaha tin di ta hopi cauteloso cu exigencianan 
cu lo por conduci na cosnan pio. P’esey di aki mi 
ta pidi tur hende prudencia pero sigur sinta cabes 
frieu y ban traha hunto pa surpasa e momentonan 
financiero dificil cu nos ta den. 

Osyth Henriquez 
ta satisfecho cu su 
biahe pa NewYork 
na Grapevine Village 







RECIENTEMENTE e artista y desaroyador di e boutique 
hotel Aruba Ocean Villas tabata invitada special na Grape- 
vine Village 2019, un evento di “influencers” cu a tuma lugar 
na The Mezzanine na New York. 

Aki varios entrepeneurnan di varios continente cu ideanan, 
producto of servicionan inovativo a showcase nan product y 
of nan mes. Tabatin artista y musicanan nobo cu a keda pre- 
senta. 

Di e mundo di Caribe a introduci Osyth, e artista Arubano 
cu a usa su abilidadnan aesthetic y diseño pa crea un lugar 
magico cu por duna un experencia tropico nunca bisto. A re- 
lata cu desde 2017 loke a cuminsa como un restaurant a bira 
un boutique hotel unico den su categoria y cu tin bistanan 
bunita, naturalesa, arte colorido y un ambiente romantic cu a 
sali for di su imaginacion. Cu ademas ta presenta cada cam- 
ber cu su propio diseño, propio productonan upscale y recycla, 
cuminda, bebida y estadia cu servicio di un calidad hopi halto. 

Loke cu a resalta durante e anochi ei tabata cu hopi di e trend- 
setters y influencersnan aki cu ta hopi conoci y popular riba 
medionan social rond mundo ta cu nan nunca tabata sa cu na 
Aruba tabatin un lugar asina atractivo y cu un concepto total 
diferente na unda bo por bai “switch off ’ y recarga bo mes cu 
energia nobo. 

Osyth Henriquez a keda encanta cu e interaccion cu esnan cu 
a bishita e evento y a haya oportunidad unico di promove su 
Osyth-Aruba Ocean Villas. Tabatin otro vendornan presente 
cu nan diseño y productonan nobo, cuminda y carni organic, 
assesorio y sweaternan cu materialnan inovativo etc. di varios 
paisnan, entre otro Japon, Colombia, Cuba y Mexico. 

Cuerpo Policial diabierna ta haya 10 brommer nobo 



Servtee indiBtf V UrtHorni* 



Minister di Husticia mr. Andin Bikker ta hopi contento cu KPA 
awor tin 10 motorcycle mas, despues pa mas cu 10 aña Cuerpo 
Policial no a haya brommer nobo. Den cuadro di e filosofia di Gabi- 
nete Wever Croes pa tin e ser humano central, a percura pa tur de- 
partamento cu mester di material haya esaki segun nan peticion y 
Gobierno ta haci su maximo esfuerso pa logra esaki. Minister Bik- 
ker a gradici propietario di George’s Cycle pa su esfuerso cu awe 
KPA tin e 10 motorcycle nan y tambe Minister Bikker a gradici 
Aruba Hotel Security Foundation cu a busca nan den cooperacion 
cu Gobierno. 

Cuerpo policial ya caba a haya algun di e motorcyclenan unda a 
haya e chens pa test drive nan y awor tin 10 unit mas. E motor- 
cyclenan ta bay yuda pa mas siguridad den trafico, mas visibili- 
dad riba Aruba su careteranan y siguridad pa e pueblo y e bishi- 
tantenan. Despues di discurso di Minister Bikker, propietario di 
George’s Cycle a haci entrega di e yabinan na Minister Bikker pa 
despues simbolicamente Minister entrega esakinan na Hefe di Po- 
lis Sr. Hoo. 

Rocco Tjon: 

Liderazgo di sra. Evelyn Wever-Croes 
ta conduci cu Aruba no ta haya un KB 



MANERA tabata anticipa Aruba no lo a haya 
un Koninklijk Besluit p’e motibo cu tur cifra ta 
mustra cu Gabinete Wever-Croes ta hiba un 
maneho responsabel. Pero mes importante cu un 
bon maneho t’e liderazgo cu cual nos Prome Min- 
ister sra. Evelyn Wever-Croes ta lidera su Gabi- 
nete, e coalicion y nos Pais. 

NORMANAN FINANCIERO 

Manera tur cifra tabata y ta mustra e aña aki, 
mescos cu na 2018, lo sera cu un presupuesto 
supletorio budget neutral. Y pa loke ta aña 2020 
Aruba lo cumpli cu normanan financiero ancra 
den e protocol. 

Na mes momento ta cumpli tambe cu e normanan 
di gasto di personal manera palabra cu Hulanda. 


PRIORIDADNAN CORECTO 

E diferencia cardinal entre e maneho di sra. Ev- 
elyn Wever-Croes y esnan di e gabiente anterior 
ta cu aworaki tin prioridadnan corecto. Ta inverti 
e recursonan limita den e aparato gubernamen- 
tal y e fundacionnan cu pa hopi tempo a wordo 
neglisha. 

PA CONCLUI 

Nos ta hopi orguyoso di nos Prome Minister cu 
poco poco ta restaurando e confiansa den nos 
pais. Su liderazgo t’e diferencia cardinal pa por a 
logra esaki apesar di tur contratiempo y mal de- 
seonan di opositornan politico. Nos lo sigui sos- 
tene sra. Evelyn Wever-Croes y su Gabinete pa 
sigui hiba Aruba pa dilanti. Goberna ta algo se- 
rio y responsabel y pa saca Aruba di su situacion 
actual mester tin curashi, Rocco Tjon a conclui. 

Parlamentario Shailiny Tromp-Lee (MEP): 

"Conhuntamente cu algun colega di fraccion 
di MEP a bishita Enseñansa pa Empleo" 



DIARANSON 20 di november 2019 conhuntamente cu algun colega di Fraccion di MEP, 
Shailiny Tromp-Lee a bishita Enseñansa pa Empleo (EpE). Aki e delegacion a keda ricibi pa 
sra. Astrid Thiel,kende ta na cabes di e organisacion. 

Despues di o hoyo un recorido den 
e edificio y o cero conoci cu e empleodonon o 
tumo lugor un reunion hopi informotivo. 

Sigur en conexion cu tratamento di e presupuesto 2020 diferente pregunta a keda haci pa 
loke ta trata diferente reto cu e organisacion tin, kico t’e plannan pa futuro y con implemen- 
tacion di e plan di maneho pa 2019 ta bayendo. 

Alabes a toca diferente topico manera schedule y tipo di curso cu nan ta ofrece y nan aten- 
dencia, resultado di e organisacion (diferente aña), matching curso y necesidad di mercado 
laboral, baloracion di nan certificado, relacion cu otro stakeholders, digitalisacion di proceso 
cu a tuma lugar etc. 

Banda di e organisacion EpE a trata tambe otro organisacion manera Middag Mavo, OAA y 
Leerwerk Traject. 

Fraccion di MEP a gradici sra. Astrid Thiel p’e bon reunion. 

Aruba One Happy Bike Week: 
un siman yen di alegria riba bais 


FANATICONAN di core bais pero tambe tur cu ta 
interesa sea kier sa mas di ciclismo, bin join nos na 
Aruba One Happy Bike Week di 24 november te cu 1 
december 2019. Y si, bo por core bais na Aruba masha 
dushi mes! 


conmemoracion di ciclistanan kende a haya nan mes 
envolvi den un accidente. Despues lo sali riba ruta di- 
reccion Noord y bek. Na final lo presenta e pelicula 
“Why We Cycle”. Coredonan mester tin 12 aña bay 
ariba. 


Aruba One Happy Bike Island Foundation a lanta e 
aña aki pa crea mas conscientisacion y promove ciclis- 
mo en general y tambe actividadnan pa ciclista. 

E prome evento grandi di e fundacion ta Aruba One 
Happy Bike Week. Un siman yen di actividadnan y 
participacion ta completamente gratis. Sola- 
mente pa e competencia DuoXtreme mester 
paga. 

Ta cuminsa cu Cicolovia diadomingo awor, 

24 november. Lo cera e caminda di Eagle 
Beach pa trafico motoriza y duna tur es- 
pacio na ciclista. Pero tambe pa cana- 
do, coredo di pia, famianan completo 
cu kier disfruta di move hunto, nan 
ta bonbini. Orario: di 7 am te llam, 
riba e ruta di rotonde di Alhambra te 
na rotonde di Amsterdam Manor. 

E siguiente actividad Bike to School 
& Work Day lo tuma luga riba dialuna 

25 november. Nan kier haci un yamada na tur 
cu ta bay scol sea trabou riba e dia ey, pa laga e 
auto para y subi bais. 

Claro mester tene cuenta cu siguridad den 
trafico. P’esey nos tambe kier haci un apela- 
cion na automobilista y otro trafico motorisa: 
por fabor tene cuenta cu e ciclistanan riba caya 
como cu nan ta mas vulnerabel. 

Riba diabierna 29 november lo tin e First 
Annual Aruba Bike Party. Un parada di 
bais cuminsando 6.30 pm na Alhambra 
Casino. Bin cu helm y tambe luz como lo core 
anochi. Lo cuminsa cu un ceremonia cortico, un 



Diasabra 30 november lo tene un Open MTB Training 
na Bushiribana Gold Ruines. Tur hende por participa 
for di 7.30 am te 9.30 am. Pa muchanan di 6 pa 13 aña 
lo tin bais y helm disponibel. 

Finalmente e siman ta caba riba diadomingo 1 de- 
cember cu e careda di MTB mas duro na Aruba, 
esta DuoXtreme. 

E competencia aki ta pa coredonan cu experi- 
encia y nan lo competi den team di dos. E 
organisacion ta buscando boluntario ai- 
nda y si lo ta interesa por manda mail 
pa duoxtreme2019@pinoweb.nl. 

Aruba One Happy Bike Island 
Foundation kier informa tambe cu 
Telearuba lo transmiti e pelicula 
Why We Cycle’ riba diahuebs 28 
november entre 12 pa l’or merdia 
riba canal 23. Sigur lo ta great si en- 
tre otro scolnan basico por mustra e 
pelicula importante aki na nan alum- 
nonan den klasnan mas avansa. 

Mas informacion di nos fundacion sea 
Aruba One Happy Bike Week 2019 por 
haya riba nos 

Facebook ofpor yama 730-1234 (Annema- 
rie Melchers). 


V 


Mamta 


ecordf^ J/lbfso 

Tel: 583-1400 Fax: 583-1444 

SMAC ta informa y ta recorda: 

Riba keuring na DTI pa temporada di Carnaval 


UN parti hopi importante pa cu 
seguridad durante nos Carnaval 
t’e kuering di tur vehiculo cu ta 
den e paradanan. P’e motibo aki, 
SMAC ta tuma e oportunidad aki, 
pa informa y recorda cada un per- 
sona, instancia, banda y grupo pa 
haci lo maximo pa keur loke ta 
necesario, segun norma y regla 
nan stipula pa DTI. Aki ta sigi e 
informacion ricibi dor di DTI 

Tur auto, UTV, ATV, truck, chasis, 
trekkers y opleggers mester wordo 
gekeurt. Trailer nan self-made y 
carosanan no ta wordo gekeurt dor 
di DTI, sino dor di KPA. P’e parti 
aki por yama y traha un afspraak 
cu Departamento di Trafico. 

Pa loke ta fecha pa keuring, den 
luna di november y december 
2019, di dialuna pa diabierna, en- 
tre 11:00 - 11:30AM lo habri espa- 
cio pa keur vehiculonan di Carna- 


val. 

Por pasa na bali y lo haña e ser- 
vicio p’asina aki keur bo vehiculo. 
Diasabra 7 december 2019, entre 
8:00AM - 12:00PM, DTI ta dis- 
ponibel specialmente pa keur ve- 
hiculonan di Carnaval. 

Ta haci enfasis pa haci uso di e 
orario y fechanan menciona pa 
segura cu tur cos ta gekeurt pa 


Fakkel, asina aki ta evita cualk- 
ier problema e anochi di e prome 
parada. 

Tambe DTI ta informa cu for di dia 
20 di december 2019 nan lo sera 
nan oficina oficialmente y lo habri 
bek te dia 6 januair 2020. P’e mot- 
ibo aki ta informa na ora, y ta haci 
e apelacion na cada un, pa tene 
bon cuenta cu e informacion aki 

Di parti di SMAC, nos tambe ta 
haci e apelacion na tur concerni, 
pa haci uso di e oportunidad nan 
menciona dor di DTI, pa segura cu 
tur cos ta na ordo pa Fakkel Op- 
tocht. 


#1 Online 


Tel: 583-1400 

Fax: 583-14444 

Facebook: 

www.facebook.com/awemainta 
Website: www.awemainta.com 
E-mail: noticia@awemainta.com 

ASU a honra sr. Emiterio Bareño durante 
clausura di ASU-Olimpiada 2019 



DIA 10 november 2019 Aruba Sport 
Unie a honra sr. Emiterio Bareño, 
kende cu ta un pilar grande den e de- 
porte di Weightlifting na Aruba. For 
di man di Minister di Husticia mr. 
Adin Bikker y Presidente di ASU sr. 
Gerald Franca a entrega un bunita 
plakaat di reconocimento na Emiterio 
Bareño. 

Emiterio Bareño naci dia 3 maart 
1938 a logra den su careda den e de- 
porte di weightlifting. 

Despues di a practica e deportenan di 
futbol y volleyball, na 1957, Emiterio 
Bareño a dicidi di bay haci un deporte 
individual. E1 a cuminsa cu weight- 
lifting na su cas cu algun amigo. Nan 
no tabatin platform, bara Olimpico 
etc,, pero nan tabata train pa competi 
den campeonato nacional. 

Tabata na aña 1959 cu Bareño a par- 
ticipa pa prome biaha y a sali na di 
tercer lugar. Na 1961 el a bira campe- 
on di Aruba den categoria mediano. 
E1 a mantene esaki te cu 1965 ora el a 
bay Hulanda. 

Na 1969 el a bolbe Aruba y el a yuda 
lanta e deporte di Weightlifting cu a 
cay masha hopi mes. E1 a bira campe- 
on di Aruba for di aña 1969 te cu aña 
1973. Na 1972 Bareño a gana medaya 
di oro na Venezuela den un competen- 
cia entre Universidad di Zulia, Aruba 
y Ecuador. 

Na 1973 el a bira President di e bond 
di weightlifting y a retira como hisa- 
dor activo. 

Na añal975 Emiterio Bareño a funda 
e club di peso di Centro di Bario Noord 
(awor T.N.T. Gym). Nan tabata train 
den un lokaal na St. Anna School, cu 
nan a haya for di sr. Chin Flanegin 
kende tabata Director. 

Cu yudansa di Aruba Sport Unie y 
Jeugdzorg nan a haya algun material 
pa train. E club tabata conta cu hisa- 
dornan manera Patan Farro, Hugo 
Themen y Pablito Semileer cu despu- 
es a bay Hulanda y a sigi train otro 
hisadornan cu tabata Ludwig The- 


men, rumanan Everon etc. 

Hopi di nan tabata campeon di Aruba 
y di Antiyas den categoria di hubenil. 
Despues cu nan tabatin mester di e 
lokaal nos a haya nos mes obliga di 
parti e materialnan bao di e hisador- 
nan. Mientrastanto a sigui busca un 
otro lugar. A tuma 2 aña prome cu 
Aruba Sport Unie a traha un lugar 
mas grandi den sport Centrum Noord. 
Danki n’e esfuersonan di Emiterio 
Bareño den Aruba Sport Unie. 

Despues di 33 aña e club aki no sola- 
mente ta campeon di Aruba, pero ta 
conoci den Caribe. Tambe na diferente 
ocasion nan a gana “The Strongest 
Team” di Aruba. Bareño tin mas cu 37 
aña den Aruba Sport Unie, unda el a 
ocupa puestonan di Vice Presidente y 
e Segundo Secretario. 

E tabata miembro di Comite Olimpico 
Arubano y tin 39 aña den directiva di 
Aruba Amateur Weightlifting Asso- 
ciation. 

Den e parti tecnico Bareño tabata 
coach y el a sigui curso di entrenador 
na Mexico, aña 1982. Na 2005 Bareño 
a ricibi su carnet di referee interna- 
cional for di International Weightlift- 
ing Federation. 

E1 a actua como referee y scorer tan- 
to den weightlifting y powerlifting 
y como hurado den competencia di 
bodybuilding. 

Durante añanan el a coach diferente 
hisador manera Alejandro “Patan” 
Farro na Weganan Centro Americano 


y del Caribe na 1970 na Panama, 
Hugo Themen, Junior Faro, John 
Henriquez, Hervé Ruiz na Weganan 
Centro Americano y del Caribe, Pan- 
Americano y hasta Junior Faro na 
Weganan Olimpico na Atlanta na aña 
1996. 

Tambe e tabata fundador di Aruba 
Bodybuilding & Powerlifting Asso- 
ciation. Actualmente e ta miembro di 
Fundacion Facilidadnan Deportivo. 
Pa su dedicacion n’e deporte el a rici- 
bi condecoracion di Orde van Oranje 
Nassau na 1992. Tambe for di Inter- 
national Weighlifting Federation el a 
ricibi na aña 2005 un Golden Award 
pa su 30 aña den peso. 

Asina el a ricibi diferente reconoci- 
mento for di instancianan pa su tra- 
bou den weightlifting. 

E aña aki Emiterio Bareño a wordo 
instala tambe den e Salon di Fama di 
Aruba dor di e Museo di Deporte 
Ademas di a traha pa deporte pa 
Noord, e tabata miembro di Asis- 
tencia Social Noord. E tabata tambe 
Secretario di Comision di Mayornan 
di Little League di Noord, 1987. For 
di Aruba Sport Unie a keda nombra 
como Miembro Honorario di ASU. 

Directiva di Aruba Amateur Weight- 
lifting, miembro, atleta y famianan 
kier a manda palabra di pabien na 
sr. Emiterio Bareño cu a wordo honra 
dor di Aruba Sport Unie durante e 
clausura di ASU-Olimpiada 2019. 

Aruba Bank a regala laptop na Reina Beatrix School 


ALUMNONAN di 

Reina Beatrix School a 
ricibi un sorpresa unico 
di Aruba Bank. Repre- 
sentantenan di e banco a 
sorprende e muchanan cu 
varios laptop. Dunamen- 
to di les awendia ta cana 
man den man cu desaroyo 
tecnologico. 

Awendia alumnonan ta 
prefera di haci uzo di 
tecnologia moderno. Tin 
diferente beneficio pa in- 
corpora tecnologia mod- 
erno. Algun punto cu ta 
importante ta: E tin efec- 
to di motivacion pa haci 
trabounan diario; E ta 
duna e maestronan opor- 
tunidad pa duna lesnan 
mas duidelijk; 

Tecnologia moderno ta 
brinda oportunidad pa 
maestronan por guia 
alumnonan mihor; 

Tambe por uza e tecnologia 
moderno pa haci oefenin- 
gen di scol y proyecto di e 
muchanan. 

Aruba Bank ta orguyoso 
di yuda studiantenan den 
nan desaroyo haciendo 
uzo di e tecnologia mod- 
erno. 

“Nos ta contento di a haci 
e donacion aki y cu tanto e 
scol como e studiantenan 
lo haci bon uzo di e lap- 
tops nan aki”, asina rep- 
resentante di Aruba Bank 
a vocifera. 

Miss World Aruba 2019, Ghislaine Mejia a yega 
London pa Miss World y a cuminsa su actividadnan 


MISS World Aruba 2019, esta Ghislaine Mejia a yega 
London, Inglatera pa participa n’e certamen Miss 
World cu lo tuma lugar 14 di december 2019 na Excel 
London. E certamen aki ta conoci pa su esencia cual ta 
‘Beauty with a Purpose’ y e aña aki ta conta cu mas di 
100 participante di rond mundo. 

Durante preparacion Ghislaine a haci un proyecto so- 
cial cu Fundacion Eliezer. E proyecto a encera un co- 
laboracion p’asina uni cu esnan bibando n’e hogar di 
rehabilitacion di e fundacion aki pa traha un Green- 
house cu e proposito pa desaroya un proyecto di agri- 
cultura den dje. 

Tambe Ghislaine a prepara den area di pasarela (top 
model), oratoria, talento y baile di Aruba y mas. Esaki 
ta diferente elemento cu ta forma parti di e competen- 
cia. 

Un otro aspecto sumamente importante ta Multime- 
dia. Cada candidata mester pidi apoyo na nan pais pa 
sigui nan pasonan via medio social y di comunicacion 
p’asina promove e certamen di Miss World. 

Pueblo di Aruba por apoya Miss World Aruba dor di 
like, share y comment riba su medionan social riba In- 
stagram, Facebook, Mobstar (pa download aplicacion 
riba celular) y Twitter (pronto). 

Pa apoya nos representante di Aruba mester down- 
load Mobstar, follow ‘Ghislaine Mejia’ y like tur su 
postnan. 

Tambe por apoya dor di follow ‘Ghislaine Mejia’ via 
Instagram y ‘Miss World - Aruba’ via Facebook. 

Tur apoyo via medio social ta conta como punto pa 
avansa den e competencia. 

Na London ya nos representante a saca number pa 
Head to Head Challenge (entrevista den grupo) y ta 
forma parti di grupo 17. Keda pendiente pa mas infor- 
macion riba tur pagina social di nos representante y 
via Facebook di Star Promotion: Miss Aruba Pageant. 
Riba potret por mira nos representante na London dis- 
frutando di e momento hunto cu e otro candidatanan, 
Mr. World y Miss World actual. 



Aruba ta keda cordialmente invita pa sigui Miss World 
Aruba su pasonan y apoya via medio social. Miss World 
Aruba ta conta cu tur apoyo di Aruba desde awor y du- 
rante e competencia na London. 

Miss World Aruba ta gradici tur hende cu a contribui 
na su preparacion y participacion na Miss World. 

Cosecha San Nicolas cu varios 
actividad durante Aruba Art Fair 


E aña aki Cosecha, lo habri su portanan un bez mas du- 
rante e feria anual di arte na San Nicolas. Pesey mes 
Cosecha San Nicolas a habri dia 22, 23 di november di 
6:00PM pa 11:00PM y dia 24 di november di 5:00PM pa 
10:00PM. 

Publico en general ta invita pa bin wak piesanan certifica 
di nos artista y artesanonan local den Cosecha su tienda. 

Diabierna 22 di november lo tin dos artista conoci tra- 
hando piesanan di murano glass den tienda. Aki ta trata 
di Marcha Hoost y tambe Marian Abath cu lo tey pre- 
sente p’asina por mustra con nan ta traha piesanan hopi 
bunita cu glas. 

Tambe nan lo tin un prijs special riba beads y tambe 
armband solamente p’e anochi aki. Estella Brown Thode 
tambe lo tey y asina ta demostra con pa traha su divi divi 
nan. 

Aña pasa Cosecha a presenta un live manequin show, 
pero e aña Cosecha lo tin un model show teatral den nan 
vitrina unda lo mustra diferente piesa cu tin den tienda y 
na mesun momento publico por interact cu nan. 

Esaki lo t’aw diasabra di 8 pm pa 9 pm. E dia aki tambe 
lo tey artistanan certifica manera Ana Fit, Marva Vlaun 
y Sharina Gumbs pa haci demostracion. 

Diadomingo 24 di november, Sharina Gumbs cu ta spe- 
cialisa den pinturanan abstract y Marva Vlaun cu ta hopi 
conoci na San Nicolas dor su bunita trabonan cu e ta haak. 
Den e workshop área lo tin un Expo di e participantenan 
cu a tuma les di pintura di Erika Moran y pinturanan di 
e muchanan di Colegio San Antonio unda nan a traha 
hunto den grupo p’asina comprende mas di e palabra em- 
patia. Tambe lo tin “DIY workshop” pa bo mes traha bo 
mesun joyas. 

Cosecha ta warda bo bishita durante un weekend artisti- 
co, e weekend di Aruba Art Fair na San Nicolas. Pa mas 
informacion por tuma contact cu Cosecha San Nicolas na 
telefon 587-8708 of Cosecha Oranjestad na telefon 587- 
8709. Tambe por bishita e Facebook page di Cosecha: www. 

facebook.com/Aruba-Cosecha pa mas informacion. 

Preparacion pa celebra Centenario di Padu 


FUNDACION pa Cultura na Honor di Padu Lampe 
tin e plaser di informa pueblo di Aruba cu otro aña, 
na april 2020, “Tata di Cultura” sr. Padu Lampe lo 
cumpli 100 aña cu poder di Dios. 

Relaciona cu esaki, e fundacion ta planea diferente ac- 
tividad pa celebra e “Centenario di Padu”. 

Un di e proyectonon to 
publicocion di un bunito buki toconte e 
corero di Podu como pintor, cu historio, 
portret y descripcion di e cuodronon di 
Podu oden. E buki lo boy to disponibel 
po publico locol y internocionol. 

Pa motibo di esaki nos ta desea di registra mas tanto 
cuadro di Padu posibel, y nos ta suplica tur persona 
of organisacion — na Aruba of den exterior - cu tin un 
of mas cuadro di Padu, pa notifica nos di esaki mas 
pronto posibel. 

Por manda nos un mensahe via email n’e adres special 
p’esaki, cu ta: jclampe2Q2Q@gmail.com . 

Si ta posibel, nos ta pidi pa inclui den e email un por- 
tret di e cuadro, of cualkier informacion disponibel en- 
cuanto e cuadronan. Esaki p.e. por t’e fecha, nomber di 
e doño, titulo, of kico e cuadro ta representa. 

Nos ta conta cu cooperacion di e publico pa logra e 
publicacion valioso aki pa celebra e centenario di Padu 
optimalmente. 



Pa mas informacion por tuma contacto cu Fundacion 
Padu Lampe via email iciampe2020@gmaii.com . Di antema- 
no masha danki pa e cooperacion, 



SIKTOKISA TUR MERDIA, 
RADIO GALACTICA 99.9 
PA SCUCHA KOTICIA PRESEKTA PA 


VICTOR (TOKO) WIKKLAAR, 
ALEXA WERLEMAK Y SIMOK AREKDS. 


Den Noticia 

Lotto 

Celebrando 
Ani versar ionan 
di 20 Aña 


AWE Lotto, E Loteria di Aruba ta duna 
honor na 3 empleado cu a cumpli 20 aña di 
servicio den nos Loteria Nacional. 

Eric Ras, Anthony Yarzagaray y Kenneth 
Angela durante 20 aña a eherce un carera 
impecabel como tecnico den nos departa- 
mento di sistema, brindando abo trankili- 
dad y stabilidad ora di cumpra y participa 
den nos weganan di Lotto. Danki na Eric, 
Anthony y Kenneth pa boso dedicacion y 
servicio. 

Henter e team di Lotto ta manda felicita 
Eric, Anthony y Kenneth cu nan añanan di 
servicio y alabes ta desea, pa nan celebra 
hopi aña mas laborando na nos Loteria Na- 
cional. 

General Manager, Ronald van den Berg y 
Systems Manager Nestor Pietersz, a haci 
entrega di aprecio. 

Lotto tin diferente wega, Catochi, Big 4, 
1-OFF, Zodiac, Wega di number di Korsou 
di Lotto, Lotto di Dia, Lotto 5, Mini Mega 
y su Mega Plus y e diferente weganan di 
Raspa y Gana. Cumprando Lotto bo ta con- 
tribui na deporte riba nos isla. 

Meta di e fundacion ta pa organisa loteria, 
cambia bida di su hungadonan y na mes 
momento inverti den deporte local pa medio 
di donacionnan na e comision di subsidio. 

Chikungunya, dengue y zika, te ainda 
no tin señal cu e ta na Bonaire 



KRALENDIJK - Den e ultimo 
simannan hopi áwasero a cay na 
Bonaire. Ora cu hopi áwasero cai 
e chéns pa haña e malesanan infe- 
cioso chikungunya, dengue y zika 
ta aumentá. 

Relacioná cu brotenan recien di 
dengue na algun pais den Améri- 
ca Central y Sur América, organ- 
isacion Panamericano di Salud 
(Pan American Health Organisa- 
tion) (PAHO) ta advertl pa brote- 
nan di dengue den region. 
Departamento di Salubridad Pu- 
blico di Bonaire ta participá cu n’e 
momentunan akl no tin señal di 
circulacion di dengue, chikungu- 
nya óf zika na Bonaire. 

E manera mas efectivo y eficas pa 
preveni dengue, chikungunya y 
zika ta eliminacion di tur sitio ca- 
minda sangura por broei. Un tipo 
di sangura so ta transmitl e male- 
sanan aki, esta Aedes Aegypty, 
conoci tambe como sangura di den- 
gue. E sangura akl ta biba princi- 
palmente den cas y curá di hende. 
E sangura muhé ta pika hende 
pa por chupa sanger cu e tin mes- 
ter pa alimentá e webonan den su 
curpa. Despues e ta busca obheto 
cu ta contené awa pa pone su web- 
onan aden. 


E sangura di dengue tin un prefer- 
encia fuerte pa obheto cu ta lizo na 
banda y pa awa limpi. 

P’e motibo akl Departamento di 
Salubridad Publico di Entidad Pu- 
blico Bonaire ta haci un yamada 
na tur hende pa haci tur cos den 
cas, den curá y den cercania cu ta 
óf por contené awa bashi y warda 
óf tira nan afó. 

Ta trata di obheto manera baki di 
plastick, tire di outo, bóter, baki di 
cuminda, tapa di bóter, vas pa flor 
y scóter pa bou di póchi di mata. 

Si bo tin regenbak, bari óf hémber 
pa fango awa di yobe pa bo mata 
y bestianan, bo mester percura 


p’esakinan ta ful será pa sangura 
no drenta. 

Bo por tapa nan cu p.e. un pida 
paña óf mosketero y want’é cu 
elastik rónd di dje. Tambe bo por 
tuma contacto cu seccion di ‘Vec- 
tor Controle’ pa conseho y pa laga 
nan atendé cu bo regenbak y bari 
di awa. 

Pa mas informacion tocante kico 
bo mes por haci y kico Gobiérno 
ta haci, lesa nos foyeto ‘Protehá 
bo mes contra sangura y preveni 
lugar pa sangura broei’. Bo por 
lesa e foyeto riba wébsite di En- 
tidat Publico Bonaire: www.bo- 
nairegov.com. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com ST www.facebook.conn /awemainta 583 - l400 583 _ 1444 


— 

Por aplicá e fórmula di éxito di World 
Startup Factory hopi bon na Bonaire 


KRALENDIJK — Por aplicá e fórmula exitoso di 
World Startup Factory na Bonaire tambe? E pregunta 
ey tabata central durante e bishita cu Diputado Elvis 
Tjin Asjoe a haci na The Hague Tech camindá World 
Startup Factory ta desempeñá e ról di aselerador. 

“Maneho di Colegio Ehecutivo ta enfoká tam- 
be riba haci e clima pa empresarionan mas 
atractivo. Un parti importante di esey ta crea 
bon circumstancianan bou di cua startup-nan 
por florecé. Mirando e desafionan cu nos como 
isla chikito ta enfrentá y nos ambicion grandi 
pa bira un comunidad sostenibel, un genera- 
cion nobo di empresario cu un mentalidad ino- 
vativo mester bay hunga un ról prominente,” 
segun e Diputado. 

Tjin Asjoe a haña un recorido den e edificio di The 
Hague Tech cu ta establecé den un anterior ministerio 
na Den Haag. “Ta un tipo di kamber di parto. Empre- 
sarionan hóben, hopi biaha studiantenan cu no mas cu 
un idea, pa un suma chikito por bira miembro y haci 
uso di e facilidadnan y, si nan crece bira mas grandi, 
hur un espacio pa ofisina.’ 

E concepto ta haña hopi aceptacion. E ‘community’ ta 
crece explosivamente y entretanto ta conta 350 miem- 
bro y 40 ‘startup’. 

“Un factor importante pa éxito ta presencia 
di World Startup Factory cu ta guia startup- 
nan poniendo un ‘coach’ disponibel en cambio 
di un par di porciento di accion, habri rednan 
di contacto, haci contacto cu mercado y busca 
finansiador. Hincando empresarionan nobo y 
sosten profesional bou di un solo dak, ta surgi 
un ambiente hopi inspirativo den cua ideanan 
cu a caba di nace por crece y bira empresanan 
exitoso di futuro.” 



THE 

HAGUE 

TECH 


lUon 


nan sostenibel. Esey ta conectá perfectamente cu nos 
propio concepto di Blue Destination. 

Nos a palabrá pa explorá di ki manera World Startup 
Factory por duna nos un man cu realisacion di un fa- 
cilidad cu posibilidadnan pa startup-nan lokal, pero 
cu cua nos por seducl startup-nan di pafó di Bonaire 
tambe pa establecé nan mes riba nos isla.” 

Diputado Elvis Tjin Asjoe y consehero Bianca Peters 
durante nan recorido na The Hague Tech a hiba comb- 
ersacion cu Hub Jongen, un di e partnernan di World 
Startup Factory. 

(Foto Nico van der Ven) 


Diputado Tjin Asjoe ta combencl cu e concepto por ni- 
ficá hopi pa desaroyo di Bonaire. “Loke ta na mi agra- 
do ta cu World Startup Factory ta enfoká riba sector- 

Siña di maneho di turismo exitoso na Zeeland 



KRALENDIJK - Provincia 
Zeeland ta hiba un maneho di tur- 
ismo exitoso caminda tin un eki- 
librio entre aumento di e cantidad 
di hende cu ta bin pasa vakantie y 
proteccion di naturalesa. Mayoria 
hende ta bishitá Zeeland pa su na- 
turalesa. 

Bonaire tambe ta enbusca di un 
bon balansa entre cantidad y 
calidad, y p’e motibo aki durante 
su bishita di trabou na Hulanda, 
Diputado Elvis Tjin Asjoe a pro- 
fundisá su mes den e maneho di 
Zeeland. Esther van Vonderen, 
Senior Destinatie Marketeer & 
Teamleider di provincia Zeeland, 
a duna Diputado Tjin Asjoe un 
recorido den e asina yamá VW 
Punto di Inspiracion Domburg. 

E concepto akl, cu nan a introduci 
na 2016, ta parce un combinacion 
entre un bali caminda ta duna ser- 
vicio y un museo cu ta dirigi riba 
bishitante (stranhero). E con- 
cepto aki no ta mustra e bishitan- 
te solamente kico tin di haci den 
becindario, pero ta conta tambe e 
storianan cu tin su tras. 

Esaki ta sosodé na un forma inter- 
activo via touchscreens. 

Investigacion ta confirmá éxito 
di e concepto aki, a sali na cla cu 
turista cu ta bishitá un di e VW 
Inspiratiepunten na Zeeland, ta 
gasta 16% mas durante nan esta- 
dia cu otro turista. Otro factor p’e 
éxito t’e decision pa para construc- 
cion na costa inmediatamente. 

N’e lugárnan caminda desaroya- 
dornan di proyecto gusta construi, 


a surgi delaster añanan zona ca- 
minda ta protehá naturalesa. 

Riba e potrétnan, por mira Diputa- 
do Tjin Asjoe a haña na VW In- 
spiratiepunt Domburg splicacion 
tocante éxito di e maneho di tur- 


ismo di Zeeland. Durante su bishi- 
ta na Zeeland Diputado Tjin Asjoe 
por a mira e.o. con a incorporá den 
naturalesa un hotél cu parce un 
edificio caminda a djis pone blóki 
riba otro. A logra e incorporacion 
paketando e edificio den un duin. 

Hues a fluit Minister bek: 

Decreto pa dokternan baha cu pensioen (65) ta ilegal 


WILLEMSTAD. Diahuebs tardi hues mr. P. de Kort a 
fluit bek e decreto cu minister di Salubridad Camelia- 
Romer a proclama practicamente de la noche a la mañana 
e aña’ki y sin consulta debido cu e grupo di dokternan cu 
e ta afecta. 

Den circulonan di specialistanan a reina gran indignacion 
pa e hecho cu nan a keda confronta cu un hecho cu e min- 
ister mester tabatin den preparacion pero sin previo aviso 
a hisa benta. 

E hecho tabatin como efecto indeseabel tambe e hecho cu 
no ta e minister mes a sali padilanti plak e specialistanan 
cu e decreto pero a encarga SVB cu ehecucion dje medida. 
Den e caso aki SVB tabata simplemente e instrumento 
pa ehecuta e medida y no e autor intelectual dje papelito 
ilegal aki. 

Wes diahuebs a declara categoricamente cu e manera cu a 
introduci e limite di edad cu un specialista por practica su 
profecion tabata abrupto, “á bout portant” manera difunto 
Sigfried Rigaud lo a bisa. 

Introduccion di un plafont di edad pa specialistanan stop 
di traha abruptamente ta simplemente ilegal sin un areglo 
di transicion. 

ABUS DE POUVOIR 

Di contactonan cu e corant aki tin cu fuentenan si spe- 
cialista medico, nos a compronde cu mayoria di nan a con- 
sidera e medida ilegal aki como un abusu di poder y nan 
intencion tabata pa reacciona cu medidanan pa demostra 
e minister cu nan no ta traga e medida. 

Nan no a canta accion ni nada sino a cana e caminda di 
Corte y aunke a dura basta pa hues a tuma un desicion 
den e wicio sumario, e desicion di hues tabata masha cla. 
E caso tabata contra e decreto cu a crea criterio nobo na 
momento cu cera contract cu dokter y specialistanan en- 
trante otro aña. 

Den e decreto a stipula cu specialistanan cu cumpli 65 
aña no por atende cu pashentnan di SVB. 

PAKICO LAGA E YEGA ACINA LEU? 

Durante tratamento dje caso den corte, e abogadonan dje 
minister a laga sa cu gobierno ta trahando riba un areglo 
di transicion di 3 aña. 

E pregunta cu a surgi mesora tabata: no por a warda te 
dia e areglo di transicion aki tambe tabata cla y precenta 
henter e pakete completo na e specialistanan? 



Hues P. de Kort a dicta diahuebs cu e minister por aplica e 
decreto riba e specialistanan solamente y dia cu e decreto 
di transicion ta cla. 

E wicio sumario a dura casi tres luna prome cu hues a 
tuma su desicion pero tabata bale la pena warda. 


KI META TA SIRBI? 

E medida mester tabatin un meta, y inicialmente tur hen- 
de a kere cu ta pa economisa riba gastonan medico. 

Pero segun e proseso tabata cana su trayecto, a keda de- 
mostra cu tabata un instrumento pa obliga specialistanan 
pa bay traha pa e sentro medico nobo den e sentro medico. 
Cu otro palabra: pa nan cera na consultorio, obliga e spe- 
cialistanan pa retira nan personal y bay traha pa gerencia 
di hospital nobo. 

Cu esey tabata un intervencion demaciado drastico tabata 
opvio for di cuminsamento ora cu specialistanan a splica 
cu nan a hasi sacrificio stodia y traha te dia nan no por 
pasa prueba final mas. 

Cu otro palabra: tin specialista cu tin 80 aña di edad y 
tin un baul di conocemento cu ni 5 specialista cu cuminsa 
traha no tin. 


50/50 

Na Corsou tin como 140 specialista medico activo y menos 
cu 50% ta den servicio di hospitalnan. 

E otronan tin nan mes consultorio cu nan personal y nan 
ekipo cu nan a cumpra. 

Como 90% di habitantenan di Corsou ta sigura serca Se- 
guro General di SVB. 

E suma cu specialistanan ta cobra SVB pa aña ta como 71 
miyon florin. 

Gobierno kier economisa 59 miyon florin riba pago na spe- 
cialistanan pasobra e gastonan den hospital nobo ta mas 
halto cu den SEHOS. 

Aruba Airlines y United ta start pronto 

Corsou preparcmdo pa aumento di cantidad di buelo 


WILLEMSTAD — Oficina di Turismo di Corsou 
(CTB) ta anuncia e schema di buelo nobo pa e tempo- 
rada benidero. 

E schema ta inclui buelonan directo, aumento den fre- 
cuencia y tambe regreso di diferente aerolinea pa e 
temporada di invierno. 

E schema nobo aki lo aumenta e potencial pa crece- 
mento den cantidad di turista pa e temporada benide- 
ro y sobra di 2020. 

Mas buelo ta nifica mas posibilidad pa mas turista 
bin bishita nos dushi pais. Sector priva, for di hotel, 
restorant y tur esnan cu ta provee servicio den sec- 
tor di turismo tur tin un rol importante den brinda e 
turista lo miho cu nos pais tin di ofrece. 

Segun Paul Pennicook, director di oficina di Turismo, 
nan micion primario ta pa aumenta crecemento den 
cantidad di turista pa nos destinacion. E buelonan 
confirma pa e temporada benidero ta hopi prometedor 
y ta faborabel pa crecemento den cantidad di turista. 



Buelonan nobo pa Corsou 

Entrante 27 di november Aruba Airlines lo inicia cu 
buelo directo pa y for di Miami. E aerolinea lo intro- 
duci 4 buelo pa siman riba diadomingo, dialuna, di- 
aranson y diabierna. Ademas, entrante 7 di december 
proximo United Airlines lo inicia cu su buelo semanal 
riba diasabra for di Newark pa Corsou pa e temporada 
di winter. Naturalmente e buelonan aki ta ideal tam- 
be pa nos hendenan local cu mester biaha pa Miami y 
Newark pa vacacion of pa motibo di negoshi. 


Aumento di frecuencia di 
buelo pa temporada di winter 

WILLEMSTAD . Banda di e buelonan nobo pa tempo- 
rada di invierno, tin diferente aerolinea cu lo aumenta 
nan frecuencia of inicia bek pa e temporada di winter. 
Pa region di Europa, na fin di october KLM a aumenta 
su frecuencia di un buelo pa dia na 2 buelo pa dia riba 
dialuna, diahuebs, diasabra y tambe diadomingo ye- 
gando na un total di 11 buelo pa siman. 

Condor a inicia bek cu su buelo semanal for di Alema- 
nia pa e temporada di invierno. 

Pa region di Nort America, American Airlines lo bini 
bek 18 di december cu su di 2 buelo pa dia for di Miami 
y un buelo semanal for di Charlotte riba 21 di decem- 
ber. 

Jetblue su di 3 buelo for di New York tambe a inicia bek 
dia 11 di november ultimo. 

Air Canada lo introduci un di 4 buelo semanal for di 
Toronto y lo inicia bek cu buelo dos biaha pa siman for 
di Montreal. 


Westjet tambe a introduci bek su buelo semanal for di 
Toronto. 

SUR AMERICA 

Pa region di Sur America, tin un charter di Viva Air cu 
ta opera cada 5 dia for di Bogota. 

Avianca ta continua cu buelonan diario for di Bogota y 
Wingo ta opera buelo dos biaha pa siman tambe for di 
Bogota. 

Caribbean Airlines cual a cuminsa cu su servicio na 
luna di augustus ultimo, lo continua cu dos buelo pa 
siman for di Port of Spain y awor cu Jet Air a risibi su 
Air Operator Certificate (AOC) esaki ta habri caminda 
pa ainda mas bishitante for di Caribe. 

Cu e desaroyonan nobo den sector di acomodacion y 
buelonan adicional, Corsou ta cla pa un comienso posi- 
tivo di 2020. 

Sector di turismo ta pidi pa nos cada unu ta un emba- 
hador pa nos pais y mustra nos bishitantenan for di 
exterior con unico nos pais ta. Corsou ta dushi. Laga 
nos zorg pa nos bishitantenan sinti Corsou pa nan mes 
y asina disfruta di nos 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristesa na nos curason, 
nos ta participa fayecimento di: 



Dominica Croes 

Mihor conoci como “Domi” of “Shonca” 
"26-04-1942 - tl 7-11 -2019 
Na edad di 77 anja 

Na nomber di su: 

Mama: 

tMaria Croes-Werleman 
Tata: 

tJuan Croes 
Rumannan: 

Bernardo “Benny” y Margoth Croes-Araque y famia 

tAnnie Paesch-Croes y famia 

Selma y Francisco “Pancho” Croes-Croes y yiu 

Salome y Andres Lacle-Croes y famia 

Rosenda “Chenta” Wernet-Croes y Rochi y yiunan 

tMiguel Arcangel-Croes 

Casimiro “lio” y Deta Croes-Werleman y famia 

Vicente “Chento” Croes 

Angelberto “Echi” y Margarita Croes-Becker y famia 
Filomena “Mena” y Luis Martis-Croes y yiu 
Margarita Y Franklin Kelly-Croes y yiunan 
Miriam Croes y Ronnie Kelly 

Manera un ruman: Betty Danjo 

Cacho stima: Blacky 

Tur su sobrino(a)nan, sobre sobrino(a)nan, ihanan, 
primo(a)nan, comerycomper nan, bisiñanan, 
amigo(a)nan y compañeronan di Club Movimento 
Honey Bees Dakota. 

Demas famia: 

Croes, Werleman, Geerman, Paesch, Araque, Lacle, 
Wernet, Becker, Martis, Kelly, Henriquez, Ridderstap, 
Ras, Ruiz, Maduro, Dirksz, Danjo 

Ta invita tur famia, bisiña y conocirnan pa asisti na acto 
di entiero cual lo tuma lugar diasabra 23 di November 
2019 di 2’or pa 4’or di atardi na Misa Birgen di Fatima 
na Dakota, despues lo Sali pa Santana Catolico na 
Santa Cruz Santa Maria. 

Oportunidad pa condolencia: Aurora Funeral Home, 
diahuebs 21 di November 2019 di 7’or pa 9’or di 
anochi. 

Nos ta pidi nos disculpa, si den nos tristesa nos por a 
lubida di menciona un of otro famia. 


Dialogo ta sigui tocante 
migracion for di Venezuela 


WLLEMSTAD — Riba 18 november 

“Mi a lucha e bon lucha, mi a core e careda te na fin y 
mi a mantene mi fe” 

2 Timoteo 4:7 

Nos sa cu bo no a bini pa semper, 
nos sa cu bo no por keda pa semper. 

Cu dolor na nos curason, pero agradecido pa tur locual 
bo a significa pa nos, 

Nos ta anuncia fayecimento di nos ruman, omo y swa 



John R. Thodé 

Mihorconoci como: “Ronald” 

"08-02-1947 - tl 9-11-2019 

Na nomber di su: 

Rumannan: 
tFang Thodé 
tEdna Thodé y yiunan 

tHilario y sra. vda. Theresita Thodé-Tromp y yiunan 
Marian y Andres Tromp-Thodé y yiunan 
Lino y Thelma Thodé-Croes 
tFrenklin Thodé 

Evarosto (Victor) y Fatima Thodé-Plaza y yiunan 
Sobrino y sobrinanan, primo y primanan 
Primo hopi yega: 

Dennis Yarzagaray, rumannan y famia 
Conocirnan na Bonaire 

Bon amigonan: 

Eliaquin Moraga (Chileno) y demas famia, 
tRichi Goeloe y Elvis Boekhoudt 

Bon bisiña: Marcial Cornelia y famia, Siro LaRosa y 
famia, Ricardo Goeloe y famia 

Ta invita tur famia, amigo y amiganan, bisiñanan y 
conocirnan y ex compañeronan di trabow di Coastal y 
Valero, staff y personal di Cas di Cuido Betesda pa 
asisti na acto di despedida, cual lo tuma lugar diamars 
26 di november 2019. 

Nos defunto stima lo ta reposa for di 2’or di atardi na 
misa Snta Theresita na San Nicolaas, despues saliendo 
pa Santana centraal na Sabana Basora. 

Nos ta lamenta cu despues di entiero no ta ricibi bishita 
di condolencia na cas. 


un delegacion combina di e Or- 
ganisacion di Refugiado di 
Nacionnan Uni (UNHCR) 
y e Organisacion Interna- 
cional pa Migracion (IOM), 
a bishita Prome Minister 
Rhuggenaath y Minister 
Girigorie di Husticia. Meta 
di e bishita tabata pa con- 
tinua cu e combersacionnan 
tocante di e.o. e accion riba 
fluho di migracion y pa sigui 
traha riba e relacion mutuo. 
E organisacionnan a primin- 
ti atrobe pa sostene gobierno 
di forma cu por yega na un 
solucion pa e problema com- 
pleho di e crisis Venezolano 
pa Corsou. Ademas, nan a 
enfatisa e importancia di e 
asercamento regional comun 
y intercambio di informa- 
cion. 

Tanto Chiara Cardoletti, 
reprecentante regional in- 
terino di Nacionnan Uni y 
area di Caribe pa UNHCR 
como Robert Natielo, cordi- 
nado regional pa area di Ca- 
ribe di IOM, a gradici e min- 
isternan pa e bon coperacion 
actual y a expresa e deseo di 
por continua esaki. 


A\ 



Mamta 

Nos e-mail: 

noticia@awemainta.com 

Tel: 583-1400 
FaK 583-1444 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 

Keda “up to date” ij MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 













